|  |
| --- |
| grbrh |
| R E P U B L I K A H R V A T S K A PRIMORSKO – GORANSKA ŽUPANIJA  OPĆINA PUNAT |
| **OPĆINSKI NAČELNIK** |
| KLASA:230-02/22-01/44 |
| URBROJ:2170-31-02/1-22-2 |
| Punat, 15. prosinca 2022. godine |

Općina Punat, općinski načelnik, OIB: 59398328383, na temelju članka 9. stavka 1. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15 i 37/21) te sukladno članku 16. stavku 1. Pravilnika o financiranju programa, projekata i javnih potreba sredstvima proračuna Općine Punat („Službene novine Primorsko-goranske županije“ broj 1/16) donosi

ODLUKU

o načinu raspodjele raspoloživih sredstava iz Proračuna Općine Punat za 2023. godinu namijenjenih financiranju programa i projekata od interesa za opće dobro koje provode udruge

Članak 1.

Ovom Odlukom utvrđuje se način raspodjele sredstava namijenjenih financiranju programa i projekata od interesa za opće dobro koje provode udruge, u ukupnom iznosu od 112.816,00 EUR, a koja su u Proračunu Općine Punat za 2023. godinu raspoređena na sljedeći način:

* Prioritetno područje 1 - Programi javnih potreba u kulturi u iznosu od 59.726,00 EUR
* Prioritetno područje 2 - Programi javnih potreba u sportu u iznosu od 26.545,00 EUR
* Prioritetno područje 3 - Programi civilnog društva u iznosu od 26.545,00 EUR

Članak 2.

Sredstva iz članka 1. ove Odluke raspodijelit će se na temelju javnog poziva za predlaganje javnih potreba u kulturi Općine Punat za 2023. godinu i javnog natječaja za financiranje programa i projekata od interesa za opće dobro koje provode udruge za 2023. godinu (u daljnjem tekstu: Natječaji).

Članak 3.

Dokumentacija za provedbu Natječaja iz članka 2. ove Odluke bit će definirana unutar samih Natječaja, a ona obvezno obuhvaća: tekst javnog natječaja, upute za prijavitelje, obrasce za prijavu projekta te obrasce za provedbu projekta i izvještavanje.

Članak 4.

Natječaji i dokumentacija za provedbu Natječaja iz članka 3. ove Odluke objavljuju se u cijelosti na službenoj Facebook i web stranici Općine Punat.

Članak 5.

Općina Punat nadležna je za provedbu postupka javnog natječaja.

Općina Punatosnovat će Povjerenstvo za otvaranje prijava i provjeru propisanih uvjeta Natječaja te Povjerenstvo za ocjenjivanje zaprimljenih projektnih prijava koje su uspješno ispunile provjeru propisanih uvjeta Natječaja, a koje imenuje općinski načelnik.

Članak 6.

Na temelju provedenog postupka ocjenjivanja donosi se Odluka o raspodjeli sredstava za financiranje programa i projekata od interesa za opće dobro koje provode udruge temeljem koje će Općina Punat sklopiti pojedinačne ugovore.

Odluka iz stavka 1. ovog članka objavit će se na mrežnim stranicama i oglasnim pločama Općine Punat.

Članak 7.

Za provedbu ove Odluke zadužuje se Jedinstveni upravni odjel Općine Punat.

Članak 8.

Ova Odluka stupa na snagu danom donošenja.

OPĆINSKI NAČELNIK

Daniel Strčić, bacc.inf., v.r.